**ОТЧЕТ**

**за осъществената контролна дейност от РИОСВ-Пазарджик**

**за месец септември 2024 г.**

През **м. септември 2024 г.** експертите и специалистите на РИОСВ-Пазарджик извършиха **83** проверки в **79** обекта, от които **66** са планови и **17** извънредни. В рамките на осъществения контрол са дадени **20** предписания за отстраняване на констатирани несъответствия и предприемане на мерки. За периода са предприети действия по **14** сигнала.

През м. септември експерти на РИОСВ-Пазарджик взеха участие в 5 комисии, в извънредно заседание на областен съвет за намаляване на риска от бедствия в област Пазарджик и в заседания на ОбЕСУТ при Община Пазарджик, Община Септември, Община Велинград и Община Лесичово.

 **Административнонаказателна дейност**

През м. септември е съставен 1 АУАН на юридическо лице за нарушение на чл. 48, ал. 1, т. 11, във връзка с чл. 200, ал. 1, т. 6 от Закон за водите и във връзка с чл. 38, ал. 3 от Наредба №2/2011 г. за издаване на разрешително за заустване на отпадъчни води във водни обекти и определяне на индивидуалните емисионни ограничения на точкови източници на замърсяване.

През м. септември няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. септември 2024 г. са в общ размер 100.00 лева, от които няма наложени санкции по чл. 69 от ЗООС, 0 лева е събраната сума от платени глоби /имуществени санкции по НП за нарушения на екологичното законодателство и влезли в сила НП и споразумения / по транзитната сметка.

Събрани от НАП по наложени глоби и/или санкции по специалните закони – 100 лв., събрани за този период.

**Акценти от извършената месечна контролна дейност**

Изпълнение на годишния план за контролна дейност за 2024 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* ежедневно наблюдение и контрол върху пожарната безопасност в резерватите;
* проследено е състоянието на растителен обект под защита с висока природозащитна стойност;
* установяване на видовия състав и разпространението на животински видове в резерватите с цел по-доброто им опазване;
* решени са проблеми, свързани със защитени видове;
* осигурена е защита на вида кафява мечка и на пчелно имущество;
* подпомагане на други институции в сферата на природозащитното законодателство;
* упражняване на контрол върху спазването на условията, поставени в Решения по реда на Глава шеста от ЗООС, издадени от директора на РИОСВ-Пазарджик;
* проверка на поставени условия в Решение по ОС;

 **Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2024 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **24;**
* Проверки по Закон за водите – **15**;
* Проверки по Закон за почвите – **10**;
* Проверки по по прилагане на гл. 6 на ЗООС **- 5;**
* Проверки по прилагане разпоредбите на ЗЧАВ - **4;**
* Проверки по Закон за защита от шума в околната среда – **1**;
* Проверки по ЗЗВВХВС - **2**;
* Проверки по Закон за лечебните растения - **2**;
* Комплексни проверки на дружества без КР - **5**;
* Контрол по ЗБР и ЗТЗ - **15;**

 **Планови комплексни проверки на обекти без комплексно разрешително:**

* ,,Балкан Райс“ ООД, оризарна в с. Ковачево, общ. Септември. Проверени компоненти и фактори на околната среда - „атмосферен въздух“ и „отпадъци“. Не са констатирани нарушения на нормативните изисквания на ЗЧАВ. При проверката не е представен договор за предаване на опасни отпадъци. Дадено е предписание, което е изпълнено.
* „Интер Д“ ООД, мандра в с. Козарско, общ. Брацигово. Обектът се експоатира съгласно технологична схема за производството на млечни продукти. Проверени компоненти на околната среда - „атмосферен въздух“ и „води“. При извършената проверка не се установиха несъответствия с нормативните изисквания на ЗЧАВ и ЗВ.
* „Балкан Агрикалчарал“ ЕООД – фабрика за преработка на плодове и зеленчуци, гр. Пазарджик. Проверени компоненти на околната среда - „атмосферен въздух“ и „води“. При извършената проверка не са установени несъответствия с нормативните изисквания на ЗЧАВ и ЗВ.
* „Тракия Комерс 2016“ ЕООД, склад в гр. Пазарджик – търговия с хранителни и нехранителни стоки. Проверени фактори на околната среда - „химични вещества“ и „екологична отговорност“. При извършената проверка са установени две несъответствия по документи с изискванията на ЗЗВВХВС и две с изискванията на ЗОПОЕЩ. Дадени са четири предписания за представяне на информация и документи в РИОСВ-Пазарджик. Предстои последващ контрол по документи.
* „Майнинг Инвест“ ЕООД, Обогатителна фабрика „Елшица", землище на с. Елшица, общ. Панагюрище – предприятие за меден и коксов концентрат. Проверени компоненти и фактори - „води“, „почви“, „отпадъци“ и „химични вещества“. При извършената проверка не са установени несъответствия с изискванията на ЗВ, ЗП, ЗЗВВХВС и ЗУО.

 **Атмосферен въздух** – през м. септември от експертите в направлението са извършени 4 проверки по ЗЧАВ - 2 планови и 2 извънредни. Дадени са 2 предписания. Взето е участие в 3 комплексни проверки на обекти без КР, в 2 от тях бяха водещи.

Експерт от направлението взе участие в ДПК за строеж Рехабилитация и реконструкция на общинска пътна мрежа в община Белово.

 **По ЗЧАВ и подзаконови нормативни актове:**

 **Планови проверки**

 По Наредба № 1/2005 г., Наредба № 7/2003 г. и Регламент (ЕС) 2024/573 на Европейския парламент и на Съвета от 7 февруари 2024 г. е извършена проверка на предприятие за производство на мебели в гр. Пазарджик. Не са установени несъответствия с нормативната уредба.

 По Наредба № 1/2005 г. е извършена проверка на цех за производство на пелети в с. Црънча, общ. Пазарджик. Не се установи несъответствие с нормативните изисквания на ЗЧАВ.

 **Извънредни проверки**

 Във връзка с получени сигнали са извършени проверки на асфалтовата база в с. Семчиново, общ. Септември и на обогатителна фабрика „Елшица“ в землището на с. Елшица, общ. Панагюрище. На площадките има система за оросяване на местата за съхранение на готовите продукти, която се използва само в работните дни. През почивните и празничните дни оросителната система не работи. На опеераторите на двата обекта са дадени предписания да се предприемат мерки за недопускане на запрашаване от дейността и от складираните твърди прахообразни материали в извънработно време и през почивните дни и за предприетите мерки да бъде уведомена РИОСВ-Пазарджик.

 **По Закона за защита от шума в околната среда (ЗЗШОС)**

 Във връзка с постъпила жалба се извърши проверка на хлебозавод „МИО“ в гр. Пазарджик. От извършени през м. юни 2024 г. контролни измервания на шум е установено, че дейностите на производствената площадка се осъществяват по начин, недопускащ предизвикване на шум в околната среда над граничните стойности на еквивалентно ниво на шума по границите на производствената площадка и в местата на въздействие при дневен, вечерен и нощен режим на работа. Няма промяна на дейността, технологичното оборудване и производствения капацитет.

 През м. септември в РИОСВ постъпиха доклади с резултати от извършени СПИ на промишлен шум от обект в землището на с. Варвара, общ. Септември ( резултатите не показват превишаване на граничните стойности на еквивалентните нива на шум по границите на производствената площадка и в мястото на въздействие) и на емисии на вредни вещества, изпускани в атмосферния въздух от неподвижни източници на производствени обекти в с. Момина клисура, общ. Белово и в землището на с. Варвара, общ. Септември, както и от извършени СНИ на инсталация за производство на енергия от отпадъци и биомаса в гр. Пещера за м. август 2024 г. Анализът на резултатите показва, че са спазени емисионните норми, определени в издаденото КР на оператора.

 Заверени са 6 дневника за състоянието на системата, съответстваща на Етап II на УБП на оператор на бензиностанции, в изпълнение на изискванията на Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини.

 Утвърдени са 3 точки за вземане на проби/извадки за извършване на регламентирани измервания на неподвижни източници, монтирани в оризарна в с. Ковачево, общ Септември.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или предлагани на по-ниски цени. Изготвена е справка за третото тримесечие на 2024 г.

 **Води** – през м. септември са извършени 15 проверки на 15 обекта, 14 от които са планови по ЗВ и 1 е извънредна. Експертите от направлението взеха участие в 2 проверки на обекти без КР и бяха водещи при комплексната проверка на мандрата в с. Козарско, общ. Брацигово. За установени нарушения на Закона за водите е съставен АУАН на „Водоснабдяване и канализационни услуги“ ЕООД, гр. Пазарджик - за превишение на ИЕО от Заустване №1 по показател общ фосфор и общ азот и от Заустване №4 по показатели нефтопродукти и олово.

Извършените планови проверки по Заповед РД-955/2023 г. на МОСВ са за провеждане на емисионен контрол. Взети са водни проби от „Ди Ес Смит България“АД, с. Главиница и „Асарел Медет“АД, гр. Панагюрище.За отстраняване на отклонения от технологичния режим на работа на съоръженията и предприемане на превантивни мерки са дадени 5 предписания. Едно от тях е изпълнено, а за останалите предстоят проверки за изпълнението им.

 Извършена е извънредна проверка за последващ контрол на дадено предписание на „ВКТВ“ ЕООД, гр. Велинград за означаване пунктовете за мониторинг на канализационната система на гр. Сърница. При проверката се установи, че предписанието е изпълнено.

 **Почви –** презм. септември са извършени 10 планови проверки на 10 обекта и е взето участие в проверка на обект без КР, за спазване на изискванията и разпоредбите на Закона за почвите и Закона за опазване на земеделските земи.

 Извършена е планова проверка на съоръжение за съхраняване на ПРЗ с изтекъл срок на годност на РД за ТБО на общините Панагюрище и Стрелча. Констатира се, че са извършени изменения в конструкцията на Б-Б кубове, като е изграден цокъл на 3 от кубовете по препоръка на дружеството, което ги обслужва - ,,Бал Бок инженеринг“ ООД. Не се констатира разливане или разпрашаване на ПРЗ извън конструкцията на кубовете.

 Извършена е планова проверка на ,,Асарел Медет“ АД /хвостохранилище ,,Люляковица“/, землище на гр. Панагюрище. На обекта протича техническа рекултивация на площ от 27 дка, която към момента на проверката се състои в покриване с почвен пласт и хумус - подготовка за биологичната рекултивация. Не се констатираха нарушения на Закона за почвите и Закона за опазване на земеделските земи.

Съвместно с РЛ Пазарджик е извършен мониторинг на почвите I-во ниво-широкомащабен мониторинг - 16/16 км., 2024 г. от 5 бр. пунктове. Пробовземането е извършено от експерт на РЛ Пазарджик към ИАОС с участие на експерт на РИОСВ-Пазарджик.

Извършен е мониторинг на почвите II-ро ниво, 2024 г. Взети са почвени проби от пунктове в с. Мало Конаре, общ. Пазарджик, гр. Панагюрище, гр. Велинград и с. Юндола, общ. Велинград от дълбочини 0-20 см. и 20-40 см., по 8 броя проби от всеки пункт в 4 повторения. Съставени са констативни протоколи. Резултатите от мониторинга ще бъдат представени в РИОСВ Пазарджик.

 **Биологично разнообразие и НЕМ** – през м. септември експертите и специалистите от направление БРЗТЗ извършиха 17 проверки в 14 обекта, в т.ч. 12 планови, 5 извънредни и 11 обхода. В рамките на осъществявания контрол няма дадени предписания и съставени АУАН.

Контролна дейност

 През отчетния период от специалистите подвижна паркова охрана са извършени 6 планови проверки и 11 обхода в резервати „Купена“, „Беглика“ и „Мантарица“, при които не са констатирани нарушения. Извършeно е постоянно наблюдение на пожарната обстановка.

 При планови проверки в ЗМ „Храстовиден очиболец“ и ЗМ „Немска жълтуга“ не са установени нарушения.

 Извършен е мониторинг на защитен растителен вид алпийско сграбиче (Astragalus alopecurus). Състоянието на находището е добро.

 По сигнал за сеч на дървесна растителност в коритото на р. Стрелчанска Луда Яна е извършена съвместна проверка с представители на БД ИБР, Областна администрация и Община Панагюрище, в присъствието на кмета на с. Попинци. Констатира се, че сечите са извършени извън водното течение на реката, извън предмета на издаденото разрешително за сеч от община Стрелча и извън предмета на договора между фирмата, която почиства и Областна администрация. Констатациите и събрана документация по сигнала е изпратена по компетентност.

 След постъпило уведомление за ИП е извършена проверка на имот с идентификатор 70648.143.19 по КККР на гр. Сърница, общ. Сърница, при която не са установени природни местообитания и местообитания на видове – предмет на опазване в ЗЗ „Западни Родопи” и „Родопи-Западни”.

 В цех за производство на енергийни топчета в с. Калугерово, общ. Лесичово е извършена извънредна проверка по писмо от ДФ Земеделие, който е констатирал отклонения и разминавания с информацията в издадено съгласувателно писмо, изх. № ПД-01-88-(2)/21.03.2023 г. на директора на РИОСВ-Пазарджик за цитираното ИП. При проверка на място се установи, че изпълнените дейности са в съответствие със съгласуваните с писмо изх. № ПД-01-88-(2)/21.03.2023 г.

 При планова инвентаризация на предоставени електрически огради на пчелари чрез договори за безвъзмездно ползване на движима вещ в землището на гр. Сърница и с. Юндола не са констатирани нарушения.

 Извършен е контрол върху дейността на билкозаготвители от община Панагюрище. Не са констатирани нарушения.

 По сигнал на „зелен“ телефон за защитен вид птица в безпомощно състояние (бял щъркел) са предприети действия съгласно чл. 39, ал. 2, т. 2 от ЗБР - птицата е изпратена за лечение в спасителен център.

 Превантивна дейност

 През м. септември е осигурено ежедневно наблюдение на пожароопасната обстановка в резерватите „Купена“, „Мантарица“, „Беглика“ и „Дупката“.

 През отчетния месец са предоставени два нови електропастира за безвъзмездно ползване от пчелари с цел опазване на пчелините им от нападение на мечки. Средствата са отпуснати целево от МОСВ.

 Със средства от МОСВ са закупени фотокапани, с помощта на които служителите подвижна паркова охрана ще установявт нарушители и ще се събират данни за разпространението и движението на животни, обитаващи резерватите.

 Изпратени са три становища по целесъобразност до министъра на ОСВ за предложени нови защитени територии- ЗМ "Голяма Сютка", "Къркария" и "Грънчарица".

 Информирани са всички заинтересувани институции за съобразяване с въведените забрани в заповед № РД-728/19.08.2024 г. на министъра на ОСВ за обявяване на защитена зона BG0000578 „Река Марица”, обнародвана в ДВ, бр. 74/30.08.2024 г.

 Извършва се обучение на новоназначените служители на Органа за управление на ЗЗ от мрежата „Натура 2000“.

 През отчетния период експертите от направлението взеха участие в:

• второ лесоустройствено съвещание на ДГС Пазарджик за приемане на извършена инвентаризация на горските територии, на изработени горскостопански карти, ловностопански план, план за дейностите по опазване на горските територии от пожари и горски план за горските територии - държавна собственост в района на дейност на ТП ДГС Пазарджик;

• в постоянно действаща комисия за условията и реда за обезвреждане на странични животински продукти, получени извън обектите, регистрирани в ОДБХ;

• в междуведомствени комисии за условията и реда за обезвреждане на странични животински продукти, по заповед на кметовете на община Лесичово община Брацигово;

• в извънредно заседание на областен съвет за намаляване на риска от бедствия в област Пазарджик за оглед и обсъждане състоянието на всички изкуствени и естествени водоеми, речни корита, дерета и канализационна инфраструктура, попадащи на територията на област Пазарджик по заповед на министър-председателят на Република България;

• в комисия за установяване на щета върху пчелин, нанесена от кафява мечка, по заповед на директора на РДГ- Пазарджик.

 Във връзка с текущи процедури от експертите в направлението са изготвени: 48 писма по реда на чл. 2, ал. 2 от *Наредбата за ОС*, 13 вътрешни становища, 1 Решение по ОС и др. писма и справки.

 Постигнат ефект от контролната и превантивната дейност: предотвратяване и ограничаване на нарушения в защитени територии и защитени зони, осигурено e ежедневно наблюдение и контрол върху екологичната и противопожарната обстановка в резерватите, решени са проблеми, свързани със защитени видове, за намаляване на конфликта мечка-човек и опасността от незаконни посегателства срещу вида са предоставени електрически огради, събира се информация за животните, обитаващи резерватите в тяхната естествена среда, с цел преброяване особеностите на поведението, навици, движение, картиране на находища и др., подпомогнати са други институции при вземане на решения в сферата на природозащитното законодателство, процедурите по постъпили преписки от граждани и институции се провеждат в регламентираните срокове и при спазване на екологичното законодателство.

**Отпадъци -** през м. септември 2024 г. по ЗУО са извършени **24** проверки в **24** обекта, от които **17** са планови и **7** извънредни. Дадени са **8** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби,

участие в проверки по заповеди на министъра на ОСВ № РД-723/16.08.2024 г. и № РД-725/16.08.2024 г. на обекти в гр. Сливен, гр. Пловдив и гр. Стара Загора(дружества за третиране на отпадъци от ИУМПС, ОЧЦМ, ИУЕЕО, НУБА).

 **Планови проверки:**

Извършени са планови проверки във връзка с изпълнение задълженията на кмета по чл. 19, ал. 3 в община Пещера и община Стрелча.

Извършена е планова проверка на община Стрелча във връзка с изискванията на чл.19, ал.3, т.7, т.9, и т.11 от ЗУО. Дадено е предписание на кмета на община Стрелча да организира разделното събиране на опасните битови отпадъци извън обхвата на наредбите по чл. 13, ал. 1 от ЗУО и предаването им за оползотворяване и/или обезвреждане съгл. изискванията на чл. 19, ал. 3, т. 9 от ЗУО.

Извършени са планови проверки на площадки за третиране на ИУМПС в гр. Пещера и с. Мало Конаре, общ. Пазарджик. Изпълняват се условията, поставени в притежаваните от дружествата документи по чл. 35 от ЗУО.

Извършени са планови проверки на площадка за третиране на отпадъци в гр. Панагюрище, за третиране на ОЧЦМ, ИУМПС и други опасни и неопасни отпадъци в гр. Пазарджик и в с. Мокрище, общ. Пазарджик. Проверени са условията, поставени в документите по чл. 35, ал.1 по ЗУО. На площадката в с. Мокрище на място не са представени и проверени договор по чл. 8, ал.1 ЗУО за предадени отпадъци и документи, изискващи се по НИУМПС, за което е дадено предписание, което е изпълнено.

Извършена е планова проверка на площадка за съхраняване и третиране на ИУМПС и ИУГ в с. Братаница, общ. Пазарджик. Проверени са условията, поставени в документа по чл. 35 ЗУО за извършване на дейности по третиране на отпадъци. Извършен е контрол по изпълнение на разпоредбите на ЗУО и подзаконовите нормативни актове. Не се констатираха пропуски и нарушения на ЗУО.

Извършена е планова проверка на автосервиз в с. Братаница за спазване на нормативните изисквания и недопускане на нерегламентирано изгаряне на отпадъци/отработени масла, ИУГ, както и водената отчетност по отпадъците. Установи се, че обектът не работи - фирмата е преустановила дейността си.

Извършени са планови проверки на: производител на пелети в гр. Велинград, на производител на сладкарски изделия в гр. Пазарджик, на фирма за преработка на плодове и зеленчуци в гр. Пазарджик, на която е дадено е предписание с постоянен срок отчетността на отпадъците да се води в НИСО, съгласно изискванията на Наредба №1 /2014 г. Проверени са и две месопреработващи фирми в гр. Белово и гр. Велинград, на които са дадени предписания да се извърши класификация на отпадъците, съгласно изискванията на Наредбата за класификация на отпадъците и да се представят в РИОСВ копия на документи за платена продуктова такса опаковки за периода януари 2023 г. - август 2024 г. Сроковете на предписанията не са изтекли.

 **Извънредни проверки:**

Извършена е извънредна проверка по сигнал за замърсени с отпадъци терени в с. Алеко Константиново. Констатирано е замърсяване с битови и строителни отпадъци, ИУГ и отпадъци от опаковки на терен с площ около 5 дка. Дадено е предписание на кмета на община Пазарджик на основание чл. 19, ал. 3, т. 15 и във връзка с чл. 55, ал. 1 от ЗУО да организира почистването на замърсените терени и недопуска повторно замърсяване. Предстои последващ контрол.

Извършена е извънредна проверка по сигнал за силна миризма и изгаряне на пластмасови отпадъци на площадка за третиране на отпадъци в гр. Пазарджик. При проверката на място не се констатира изгаряне на отпадъци, както и следи от изгаряне на отпадъци. На територията на площадката и извън границите и органолептично не се установи миризма.

По писмо на МОСВ е извършена извънредна проверка на фирма вносител на акумулатори в гр. Пазарджик. При проверката са представени месечни справки-декларации, договор с организация по оползотворяване на негодни за употреба батерии и акумулатори, фактури и платежни документи. Дружеството няма неизплатени задължения към организацията в която членува от 2023 г.

Извършена е извънредна проверка на РЗИ-Пазарджик, във връзка с тяхно писмо за унищожаване на негодни за употреба лекарства и лекарствени продукти с изтекъл срок на годност. Издадено е становище за унищожаване на негодни за употреба лекарства и лекарствени продукти с изтекъл срок на годност.

 Извършена е извънредна проверка по сигнал за замърсяване на участък в района на с. Юндола с битови отпадъци и заустване на битова канализация от експерти на РИОСВ-Пазарджик и представител на община Велинград. На описаните в сигнала терени не се установиха замърсявания с отпадъци. В района на стадиона на с. Юндола, в близост до жилищните сгради, се констатираха замърсявания със смесени битови отпадъци и отпадъци от опаковки на площ от около 100 кв.м. Дадено е предписание на кмета на община Велинград да организира почистването на констатираните замърсявания. По време на проверката се установи повреда на канализационна тръба, която отвежда отпадните води от жилищните сгради към канализационната система на с. Юндола и в резултат на тази повреда, по ската се разливат битово-фекални води. Дадено е предписание на кмета на община Велинград да се възстанови цялостта на канализационната тръба. РИОСВ ще извърши последващ контрол за изпълнение на дадените предписания след изтичане на сроковете им.

 **Последващ контрол:**

 Извършена е извънредна проверка за последващ контрол на дадено предписание на община Септември за почистване на замърсени терени в с. Семчиново и с. Карабунар. Терените са почистени. Предписанието е изпълнено.

 Извършена е извънредна проверка за последващ контрол на дадено предписание за почистване на замърсявания с отпадъци в с. Юнаците, общ. Пазарджик. Констатирано е, че терените са почистени от отпадъци и не е допуснато последващо замърсяване. Даденото предписание е изпълнено.

 **ОХВ и контрол на риска –** през м. септември експертът от направлението извърши 1 планова и 1 извънредна проверка по ЗЗВВХС и беше водещ на 2 комплексни проверки на обекти без КР - „Майнинг Инвест“ ЕООД, Обогатителна фабрика „Елшица", землище на с. Елшица, общ. Панагюрище и „Тракия Комерс 2016“ ЕООД, склад в гр. Пазарджик за търговия с хранителни и нехранителни стоки.

 Във връзка с изискванията на Регламент 2019/1021 относно устойчивите органични замърсители и писмо от МОСВ са извършени две проверки. На проверените обекти - „Каучук“ АД, гр. Пазарджик и „Асарел-Медет“ АД, гр. Панагюрище не е установено наличие на оборудване, съдържащо полихлорирани бифенили (ПХБ) и противопожарна пяна, съдържаща перфлуороктан сулфонова киселина (PFOA).

 **КР и екологична отговорност** – през м. септември 2024 г. не са извършвани проверки на оператори с издадено комплексно разрешително.

**Екологична отговорност –** през м. септември е взето участие в планова комплексна проверка на оператор, попадащ в приложното поле на ЗЗОПОЕЩ – „Тракия комерс 2016“ ЕООД, гр. Пазарджик. При проверката са констатирани следните несъответствия: не е налична собствена оценка на възможните случаи за непосредствена заплаха от екологични щети и случаи на причинени екологични щети, съгласно чл. 3 от Наредба №1 от 29.10.2008 г. за вида на превантивните и оздравителни мерки в предвидените случаи от ЗОПОЕЩ и за минималния размер на разходите за тяхното изпълнение. На оператора е дадено предписание за представяне на собствена оценка в РИОСВ-Пазарджик. Операторът не фигурира в Публичния регистър по ЗОПОЕЩ. Дадено е предписание да се подаде информация по чл. 4 от Наредбата за публичния регистър на операторите, които извършват дейностите по приложение №1 към чл.3, т.1 от ЗОПОЕЩ.

Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ - въвеждане на нови оператори и изменение и/или допълнение на регистрация на вече въведени оператори по чл. 35, ал. 3 и 5 от ЗУО за добавяне на нови отпадъци и промяна на превозни средства.

**ОВОС и ЕО –** през м. септември от експертите на направление ОВОС и ЕО са извършени 5 планови проверки. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност са извършени 5 планови проверки, 2 от които на поставени условия в две решения за преценяване на необходимостта от извършване на ОВОС и 3 проверки по документи, във връзка с наблюдение и контрол при прилагане на три ОУП. При проверките е установено, че към момента: поставените условия в издадено решение № ПК-46-ПР/2021 г. за преценяване на необходимостта от извършване на ОВОС се изпълняват; от поставените условия в решение № ПК-36-ПР/2021 г. за преценяване на необходимостта от извършване на ОВОС едно е изпълнено, а останалите са съотносими за следващ етап от реализацията;

одобрен е входиран доклад за наблюдение и контрол при прилагане на ОУП на община Стрелча за периода 01.01-31.12.2023 г., съгласуван със Становище по ЕО № 1-1/2018 г.

входиран доклад за наблюдение и контрол при прилагане на ОУП на община Лесичово за периода 01.01-31.12.2023 г., съгласуван със Становище по ЕО № 1-1/2016 г. е върнат за допълване, със задължителни указания; входиран доклад за наблюдение и контрол при прилагане на ОУП на община Брацигово за периода 01.01-31.12.2023 г., съгласуван със Становище по ЕО № 2-2/2017 г. е в срок за отговор.

През м. септември в РИОСВ-Пазарджик постъпиха: 49 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 29 преписки за ИП и 11 преписки за планове и програми, съгласно Приложение 1 и 2 на ЗООС, 7 от които приключиха с краен акт. Издадени са: 1 решение по ОВОС, с характер „одобрява ИП“, 2 решения за преценяване на необходимостта от извършване на ОВОС, с характер „да не се извършва ОВОС“, 2 решения за преценяване на необходимостта от извършване на ЕО, с характер „да не се извършва ЕО“, 2 решения за прекратяване на процедури по ОВОС, 7 указания за следващи действия за провеждане на процедури по реда на глава шеста от ЗООС, от които 5 за провеждане на процедури по преценяване на ОВОС и 2 за провеждане на процедура по преценяване на ЕО; 1 становище по задание за определяне на обхвата и съдържанието на доклад по ОВОС; 1 положителна оценка на преработен ДОСВ на ОУП на община Батак, а 24 преписки, от които 18 във връзка с процедура по преценяване на ОВОС, 1 консултация по чл. 20 от Наредбата за ЕО на ДЕО на ОУП на община Сърница и 5 във връзка с процедура по преценяване на ЕО, са в срок за отговор.

Във връзка с провеждането на процедурите по ОВОС и ЕО са изпратени общо 77 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.).

Във връзка с подобряване координацията между институциите е взето участие в: заседание на ОбЕСУТ при Община Пазарджик, Община Септември, Община Велинград и Община Лесичово.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

 Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. В резултат на упражнен контрол и дадени предписания през м. септември са почистени замърсени с отпадъци терени в селата Семчиново и Карабунар, общ. Септември и в с. Юнаците, общ. Пазарджик.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. септември са постановени:*  1 решение по ОВОС с характер „одобрява ИП“, 2 решения за преценяване на необходимостта от извършване на ОВОС с характер „да не се извършва ОВОС“, 2 решения за преценяване на необходимостта от извършване на ЕО с характер „да не се извършва ЕО“, 2 решения за прекратяване на процедури по ОВОС и 1 решение по Оценка за съвместимост (ОС).

*За периода са издадени:* 4 РД за извършване на дейности по събиране и транспортиране на отпадъци на основание чл. 78, ал. 10 от ЗУО и 5 РД за извършване на дейности по събиране и транспортиране на отпадъци на основание чл. 79, ал. 1 от ЗУО. **Обществеността –** РИОСВ беше един от организаторите на кампанията „Да изчистим България заедно“ в област Пазарджик. На 12-те общини в региона бяха предоставени за целите на кампанията 3000 бр. чували и 1500 бр. ръкавици. Екипът на РИОСВ-Пазарджик почисти от отпадъци района около почивната база на МОСВ в местността „Дъното“ и крайбрежието на язовир „Батак“. Събраните над 500 кг. отпадъци бяха извозени за сепариране и депониране.

РИОСВ организира и участва в провеждането на инициативи за отбелязване на Европейската седмица на мобилността 2024. В НУ „Никола Фурнаджиев”, гр. Пазарджик беше проведено състезание за редене на електронни пъзели за алтернативни транспортни средства и ролеви игри с акцент – правилата за придвижване в градска среда на пешеходци и велосипедисти с първокласници и деца в предучилищна възраст.

В ОУ „Христо Ботев“, с. Дорково, общ. Ракитово беше експонирана и открита пътуваща фотографска изложба „Природата – споделено пространство за всички“, отразяваща красотата и биоразнообразието на резерват „Мантарица“. Учениците, първенци в състезанието „Какво показа крачкомера през седмицата на мобилността“ получиха награди от РИОСВ-Пазарджик.

**КОСТАДИН ГЕШЕВ**

*Директор на РИОСВ - Пазарджик*